钦定古今图书集成/历象汇编/乾象典/第083卷 > 绮罗香〈春雨〉 史达祖
## 钦定古今图书集成/历象汇编/乾象典/第083卷 > 绮罗香〈春雨〉 史达祖

做冷欺花，将烟困柳，千里偷催春暮。尽日冥迷，愁里
欲飞还住。惊粉重、蝶宿西园，喜泥润、燕归南浦。最妨
他、佳约风流，钿车不到杜陵路。　沉沉江上望极，还
被春潮急，难寻官渡。隐约遥峰，和泪谢娘媚妩。临断
岸、新绿生时，是落红、带愁流处。计当日、门掩梨花，剪
灯深夜语。